Αδελαΐδα της Σαξονίας-Μάινινγκεν

Η **Αδελαΐδα** (γερμ. *Adelheid von Sachsen-Meiningen*, 13 Αυγούστου 1792 - 2 Δεκεμβρίου 1849) του Οίκου της Σαξονίας-Μάινινγκεν ήταν πριγκίπισσα της Σαξονίας-Μάινινγκεν, έπειτα δούκισσα του Κλάρενς και του Σαιντ Άντριους και μετέπειτα βασίλισσα του Ηνωμένου Βασιλείου και του Αννοβέρου. 

## Πρώιμα χρόνια
Η *Αδελαΐδα Αμαλία Λουίζα Θηρεσία Καρολίνα* γεννήθηκε στις 13 Αυγούστου 1792 στο Μάινινγκεν της Θουριγγίας. Ήταν το πρώτο παιδί και η πρώτη κόρη του Γεωργίου Α΄ της Σαξονίας-Μάινινγκεν και της Λουίζας Ελεονώρας, κόρης του Χριστιανού Αλβέρτου του Χόενλοε-Λάνγκενμπουργκ.

Στις 11 Ιουλίου 1818 στο Παλάτι Κιού τελέστηκαν διπλοί γάμοι: της Αδελαΐδας με το Γουλιέλμο, Δούκα του Κλάρενς, και της Βικτωρίας της Σαξονίας-Κοβούργου-Ζάαλφελντ με τον Εδουάρδο, Δούκα του Κεντ και του Στράθερν.

Στις 27 Μαρτίου 1819, διανύοντας τον έβδομο μήνα της εγκυμοσύνης, γέννησε πρόωρα μια κόρη, την Καρλόττα, όμως το μωρό έζησε μόνο λίγες ώρες. Την ίδια χρονιά μένει πάλι έγκυος, ωστόσο ο Γουλιέλμος θέλησε ο μελλοντικός του κληρονόμος να γεννηθεί σε βρετανικό έδαφος, όμως η Αδελαΐδα απέβαλε κατά τη διάρκεια του ταξιδιού στις 5 Σεπτεμβρίου 1819. Στις 10 Δεκεμβρίου 1820 γεννήθηκε η Ελισάβετ. Αν και φαινόταν δυνατή, πέθανε στις 4 Μαρτίου 1821 από μια φλεγμονή στα έντερα, ενώ στις 8 Απριλίου 1822 θα γεννήσει δίδυμα αγόρια, αλλά, δυστυχώς, ήταν ήδη νεκρά. Υπάρχουν εικασίες ότι η Αδελαΐδα είχε μια πιθανή σύντομη εγκυμοσύνη που μπορεί να είχε συμβεί μέσα στο ίδιο έτος. Τελικά, ο Γουλιέλμος και η Αδελαΐδα δεν είχαν επιζώντα παιδιά. 

Το 1830 ο σύζυγός της διαδέχθηκε τον αδελφό του, Γεώργιο Δ΄, στο βρετανικό και αννοβεριανό θρόνο. Η Αδελαϊδα στέφθηκε βασίλισσα το 1831. Καθώς ο βασιλιάς Γουλιέλμος δεν είχε απογόνους, η ανιψιά του, Αλεξανδρινή ''Βικτωρία'' του Κεντ, έγινε διάδοχος του θρόνου, δεδομένου ότι η Αδελαΐδα δεν είχε άλλες εγκυμοσύνες. Η Αδελαΐδα και ο Γουλιέλμος αγαπούσαν πολύ την ανιψιά τους που διαδέχθηκε το θείο της το 1837.

Πέθανε κατά τη διάρκεια της βασιλείας της ανιψιάς της, Βικτωρίας, σε ηλικία 57 ετών στις 2 Δεκεμβρίου 1849 από φυσικά αίτια στο Μίντλσεξ και ενταφιάστηκε στο Παρεκκλήσι του Αγίου Γεωργίου στο Κάστρο του Ουίνδσορ.

Η βασίλισσα Βικτωρία έδωσε στην πρωτότοκη κόρη της, Βικτωρία, ως δεύτερο όνομα το *Αδελαΐδα* προς τιμήν της θείας της, καθώς ήταν και νονά της κόρη της.

Η Αδελαΐδα, πρωτεύουσα της Νότιας Αυστραλίας, ονομάστηκε προς τιμήν της.

## Οικογένεια
Παντρεύτηκε το Γουλιέλμο, Δούκα του Κλάρενς, και απέκτησαν τα εξής τέκνα:
* Καρλόττα (27 Μαρτίου 1819), Πριγκίπισσα του Κλάρενς, πέθανε λίγες ώρες μετά τη βάπτισή της.
* θνησιγενές τέκνο (5 Σεπτεμβρίου 1819).
* Ελισάβετ (1820 - 1821), Πριγκίπισσα του Κλάρενς.
* θνησιγενή δίδυμα αγόρια (8 Απριλίου 1822).

## Τίτλοι
*13 Αυγούστου 1792 - 18 Ιουνίου 1815: *Η Γαληνοτάτη Υψηλότητα* Πριγκίπισσα Αδελαΐδα της Σαξονίας-Μάινινγκεν
*18 Ιουνίου 1815 - 11 Ιουλίου 1818: *Η Υψηλότητα* Πριγκίπισσα Αδελαΐδα της Σαξονίας-Μάινινγκεν
*11 Ιουλίου 1818 - 26 Ιουνίου 1830: *Η Βασιλική Υψηλότητα* Η Δούκισσα του Κλάρενς και του Σαιντ Άντριους
*26 Ιουνίου 1830 - 20 Ιουνίου 1837: *Η Μεγαλειότητα της* Η Βασίλισσα
*20 Ιουνίου 1837 - 2 Δεκεμβρίου 1849: *Η Μεγαλειότητα της* Η Βασίλισσα Αδελαΐδα

## Πρόγονοι

## Παραπομπές


## Εξωτερικοί σύνδεσμοι
*Biography 
*Queen Adelaide Society (City of Adelaide, South Australia)

|-

|-

Κατηγορία:Οίκος του Αννόβερου
Κατηγορία:Σύζυγοι Βρετανών μοναρχών
Κατηγορία:Βρετανίδες δούκισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Κατηγορία:Πριγκίπισσες της Σαξονίας-Μάινινγκεν
Κατηγορία:Δούκισσες του Μπράουνσβαϊγκ-Λύνεμπουργκ
κατηγορία:Βασίλισσες του Ανόβερου